**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΔΙΟΙΚΗΣΗΣ**

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ**

**Πρόγραμμα Σπουδών του πρώην ΤΕΙ Πελοποννήσου**

**AΝΑΚΟΙΝΩΣΗ**

**ΥΠΟΒΟΛΗ ΑΙΤΗΣΕΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ ΜΕΣΩ ΟΑΕΔ[[1]](#footnote-1) (ΣΥΜΠΛΗΡΩΜΑΤΙΚΗ ΠΡΟΣΚΛΗΣΗ)**

Οι συμπληρωματικές αιτήσεις για πραγματοποίηση **Πρακτικής Άσκησης (ΠΑ) μέσω ΟΑΕΔ**, κατά το χειμερινό εξάμηνο του ακαδημαϊκού έτους 2022-23, θα γίνονται δεκτές **από 18 Οκτωβρίου έως και 31 Οκτωβρίου 2022** και δεν θα δοθεί παράταση στην περίοδο υποβολής. Η Πρακτική Άσκηση θα διεξαχθεί κατά το διάστημα 16/11/2022 έως 15/05/2023.

**Απαραίτητα δικαιολογητικά που θα συνοδεύουν την αίτηση[[2]](#footnote-2)**

**α) Συμπληρωμένη και Υπογεγραμμένη Αίτηση** με θέμα «Έγκριση Πρακτικής Άσκησης», όπου υποχρεωτικά θα δηλώνεται από τον/την ενδιαφερόμενο/η φοιτητή/τρια ότι δεν επιθυμεί την συμμετοχή του/της στο χρηματοδοτούμενο μέσω ΕΣΠΑ Πρόγραμμα Π.Α.

**β) Βεβαίωση** της Γραμματείας του Τμήματος φοίτησης, ότι ο αιτών πληροί τις προϋποθέσεις για πραγματοποίηση ΠΑ ή Αναλυτική Βαθμολογία Σπουδών Φοιτητή.

**γ) Βεβαίωση Αποδοχής Απασχόλησης** του Φορέα ΠΑ, για το συγκεκριμένο χρονικό διάστημα. Στη βεβαίωση θα πρέπει να συμπληρώνονται στο αντικείμενο εργασιών επιγραμματικά οι αρμοδιότητες που θα ανατεθούν στον/η φοιτητή/τρια, οι οποίες θα πρέπει να είναι συναφείς με τα γνωστικά αντικείμενα του Τμήματος.

Η πρότυπη σχετική αίτηση και η πρότυπη Βεβαίωση Αποδοχής Απασχόλησης, διατίθενται στις ιστοσελίδες του Γραφείου ΠΑ http://dasta.teikal.gr/Internship/default.aspx και του Τμήματος Λογιστικής και Χρηματοοικονομικής ([εδώ](http://accfin.uop.gr/?page_id=9167)), πρέπει δε να υποβληθούν **εμπροθέσμως** στη Γραμματεία του Τμήματος, με φυσική προσκόμισή τους είτε με αποστολή τους με μορφή ηλεκτρονικών αρχείων στη διεύθυνση email της Γραμματείας: [chrime@uop.gr](mailto:chrime@uop.gr). **Σημειώνεται ότι οι ενδιαφερόμενοι φοιτητές καλούνται να εγγραφούν στο μάθημα «ΠΡΑΚΤΙΚΗ ΑΣΚΗΣΗ ΧΕΙΜΕΡΙΝΟ ΕΞΑΜΗΝΟ 2022-23»** που έχει δημιουργηθεί στο eclass του Πανεπιστημίου, όπου έχουν αναρτηθεί όλα τα απαιτούμενα έγγραφα καθώς επίσης και χρήσιμες πληροφορίες για την πρακτική άσκηση**.**

**ΠΡΟΣΟΧΗ**: Στην αίτηση, ο αιτών πρέπει υποχρεωτικά να συμπληρώσει το σχετικό πεδίο, με το οποίο δηλώνεται υπεύθυνα ότι δεν επιθυμεί να συμμετάσχει στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος με τίτλο «Πρακτική Άσκηση Φοιτητών Τριτοβάθμιας Εκπαίδευσης στο ΤΕΙ Πελοποννήσου», καθώς δεν μπορούν να προκηρυχθούν θέσεις πρακτικής άσκησης με χρηματοδότηση μέσω ΕΣΠΑ.

**Υποχρεωτικές και Αναγκαίες Προϋποθέσεις για πραγματοποίηση ΠΑ**

Ο φοιτητής πρέπει υποχρεωτικά:

* να βρίσκεται στο 8ο ή μεγαλύτερο εξάμηνο σπουδών.
* να έχει εξεταστεί επιτυχώς σε τουλάχιστον 30 μαθήματα από το σύνολο των μαθημάτων.

**Κρίσιμες ημερομηνίες**

|  |  |
| --- | --- |
| Περίοδος υποβολής αιτήσεων | 18/10-31/10/2022 |
| Ανάρτηση Προσωρινού Πίνακα αξιολόγησης αιτήσεων | 01/11/2022 |
| Περίοδος υποβολής ενστάσεων έναντι του Προσωρινού Πίνακα | 02/11-08/11/2022 |
| Ανάρτηση Οριστικού Πίνακα αξιολόγησης αιτήσεων | 09/11/2022 |
| Παραλαβή 3 αντιτύπων Ειδικής Σύμβασης και του Βιβλίου ΠΑ, από Γραμματεία Τμήματος | από 10/11/2022 |
| Έναρξη ΠΑ | 16/11/2022 |

Η Ειδική Σύμβαση ΠΑ πρέπει να παραληφθεί εγκαίρως και εντός δύο (2) ημερών να έχει προσκομισθεί στο Φορέα ΠΑ, προκειμένου ο φορέας να ενημερώσει το σύστημα ΕΡΓΑΝΗ, πριν την έναρξη της ΠΑ. Ακολούθως και έως **15/11/2022** το αργότερο, τα 2 αντίτυπα της σύμβασης, υπογεγραμμένα από όλους τους συμβαλλόμενους, πρέπει να έχουν επιστραφεί στη Γραμματεία του Τμήματος.

1. Λόγω καθυστέρησης του υπουργείου και της διαχειριστικής αρχής ως προς τη χρηματοδότηση μέσω ΕΣΠΑ, οι αναλογούσες θέσεις θα μεταφερθούν στις αιτήσεις πρακτικής άσκησης του εαρινού εξαμήνου. [↑](#footnote-ref-1)
2. Tο β) δικαιολογητικό δύναται να εκδίδεται από την Γραμματεία μετά την υποβολή της αίτησης του φοιτητή/τριας στην Γραμματεία για την έγκριση της Πρακτικής Άσκησης. [↑](#footnote-ref-2)